Nolikums apstiprināts

 Kuldīgas novada Domes

 Publisko iepirkumu komisijas sēdē 2016.gada 14.jūlijā

Prot. Nr. 1

KULDĪGAS NOVADA PAŠVALDĪBA

Iepirkuma Publisko iepirkumu likuma 8.2 panta kārtībā

Nr. KNP/2016/57

“Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”

nolikums

KULDĪGA

2016

# Vispārīgā informācija

## Iepirkuma identifikācijas numurs – KNP/2016/57

## Pasūtītājs un kontaktinformācija:

|  |  |
| --- | --- |
| Pasūtītāja nosaukums: | Kuldīgas novada pašvaldība |
| Adrese: | Baznīcas iela 1, Kuldīga, Kuldīgas novads. LV-3314 |
| Tālruņa numurs: | 633 22469 |
| E-pasta adrese: | dome@kuldiga.lv |
| Kontaktpersonas: | jautājumos par iepirkuma procedūru: Zaiga Kudiņa, tel. 63322469,e-pasts: zaiga.kudina@kuldiga.lvjautājumos par iepirkuma priekšmetu: Matīss Upītis, tel. 63322564,e-pasts: matiss.upitis@kuldiga.lv |
| Piedāvājumu iesniegšanas vieta | Kuldīgas novada domes Publisko iepirkumu komisijā1.stāvā, Baznīcas ielā 1, Kuldīgā, LV-3301.  |

## Iepirkumu organizē Kuldīgas novada Domes Publisko iepirkumu komisija, kas izveidota 2013.gada 25.jūlijā ar Kuldīgas novada Domes lēmumu ”Par Kuldīgas novada Domes Publisko iepirkumu komisiju” /protokols. Nr. 10 p. 63/.

## Nolikums un Tehniskā dokumentācija pieejama Kuldīgas novada pašvaldības mājas lapā [www.kuldiga.lv](http://www.kuldiga.lv/), sadaļā „Pašvaldība”/”Iepirkumi”, kā arī to var saņemt Kuldīgas novada pašvaldībā – Kuldīgā, Baznīcas ielā 1, līdz 2016. gada 15.augustam plkst. 1400 (apmeklētāju pieņemšana darba laikā – darba dienās no 08:00 līdz 17:00, piektdienās no 08:00 līdz 16:00).

## Vērtēšanas kritērijs – zemākā cena.

## Pasūtītājs patur tiesības pārtraukt iepirkuma procedūru bez rezultātiem, ja pasūtītāja rīcībā pieejamais finansējums būs nepietiekams.

## Avansa maksājums nav paredzēts.

# Informācija par iepirkuma priekšmetu

## Iepirkuma priekšmets ir būvdarbu veikšana „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75” (turpmāk tekstā - Pasūtījums), kuros būvdarbi veicami atbilstoši:

### Izstrādātajam būvprojektam;

### Tehniskajai specifikācijai;

### Pasūtītāja norādītajiem būvdarbu apjomiem.

## Paredzamais būvdarbu pabeigšanas laiks objektā – 2016.gada 30.septembris.

## Būvdarbu izpildes vieta ir publiski pieejama. Objekta apsekošana pirms piedāvājumu iesniegšanas ir vēlama. Apsekošanas laiks saskaņojams ar pasūtītāja pārstāvi.

## Tehniskā specifikācija un Būvprojekta dokumentācija satur pilnīgu informāciju piedāvājuma sagatavošanai un būvdarbu izpildei. Ja rodas šaubas par Pasūtītāja izsniegtās tehniskās dokumentācijas atbilstību faktiskajiem apstākļiem, Pretendents iesniedz informācijas pieprasījumu noteiktajā kārtībā un termiņos.

## Pasūtītāja izsniegtā Projekta dokumentācija, tai skaitā, Nolikumam pievienotā Tehniskā specifikācija un tās pielikumi, Pretendentam jāizvērtē ar pietiekamu rūpību, lai Pretendents, parakstot iepirkuma līgumu, varētu apliecināt, ka tas piedāvājumā (tāmēs) ir iekļāvis pilnīgi visas izmaksas, kas nepieciešamas visu Nolikumā paredzēto darbu izpildei pienācīgā kvalitātē un apjomā.

# Informācija PRETENDeNTIEM

## Iepirkumā var piedalīties Latvijas Republikā vai ārvalstīs reģistrēti komersanti, kuri ir iesnieguši šajā Nolikumā un specifikācijā noteiktos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi.

## Ja piedāvājumu iesniedz piegādātāju apvienība, tā iesniedz kopīgu visu pušu parakstītu pieteikuma veidlapu (1.forma). Pārējie Pretendenta kvalifikāciju apstiprinošie dokumenti iesniedzami par katru apvienības dalībnieku atsevišķi. Nolikuma 7.2.1. punktā prasītais gada vidējais apgrozījums iepriekšējo trīs gadu laikā šādā gadījumā summējas no visu apvienības dalībnieku gada vidējiem apgrozījumiem.

## Publisko iepirkumu komisija, ir tiesīga noraidīt Pretendenta piedāvājumu un izslēgt to no turpmākās dalības iepirkumā, ja tiek konstatēti Publisko iepirkuma likuma 8.2 pantā paredzētie izslēgšanas nosacījumi vai Pretendenta finansiālais stāvoklis, tehniskās un profesionālās spējas neatbilst Pasūtītāja (Nolikumā) izvirzītajām prasībām, izvērtējot pārkāpumu būtiskumu.

# CITA INFORMĀCIJA

## Pasūtītājs un Pretendents savus iesniegumus, lūgumus, informācijas pieprasījumus un citus sūtījumus otrai pusei iesniedz rakstveidā, pieprasījumus nosūtot pa pastu vai iesniedzot personīgi otras puses faktiskajā atrašanās vietā. Kā pierādījums par sūtījuma iesniegšanu otrai pusei kalpos adresāta pārstāvja paraksts uz apliecinājuma par pasta sūtījuma saņemšanu vai saņēmēja izdarīta atzīme uz iesniegtā dokumenta otra eksemplāra. Vienlaicīgi ar pieprasījuma nosūtīšanu pa pastu, pieprasījums otrai pusei nosūtāms arī pa faksu.

## Ja pretendents ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Publisko iepirkumu komisija to sniedz trīs dienu laikā,. Pretendentu rakstiski iesniegtie jautājumi un Publisko iepirkumu komisijas atbildes uz tiem tiek nosūtītas visiem Pretendentiem, kas izņēmuši tehniskos dokumentus un papildus tiek publicētas Kuldīgas novada pašvaldības mājas lapā – [www.kuldiga.lv](http://www.kuldiga.lv/) sadaļā „Pašvaldība”/”Iepirkumi”.

## Pretendents sedz visus izdevumus, kas saistīti ar piedāvājuma sagatavošanu un iesniegšanu Pasūtītājam. Iesniegtie piedāvājumi pretendentam netiek atdoti.

## Katrs Pretendents kā galvenais uzņēmējs drīkst iesniegt tikai vienu piedāvājumu ar vienu piedāvājuma variantu.

## Pretendents darbu izpildē ir tiesīgs piesaistīt apakšuzņēmējus, šādā gadījumā par apakšuzņēmēju piesaisti aizpildāma atbilstoša veidlapa (3.forma).

# NOLIKUMA GROZĪJUMI

## Iepirkuma nolikuma grozījumu veikšana, iepirkumiem, kas tiek organizēti Publisko iepirkumu likuma 8.2 panta kārtībā, nav paredzēta.

# Piedāvājuma derīguma termiņš

## Pretendenta iesniegtais piedāvājums ir derīgs, tas ir, tam jābūt pretendentam saistošam, līdz iepirkuma līguma noslēgšanai vai paziņojumam par iepirkuma rezultātiem. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.

1. Pretendentu atlases nosacījumi

## Nosacījumi Pretendenta dalībai iepirkumā

### Iepirkumā var piedalīties Pretendenti neatkarīgi no to reģistrēšanas un darbības vietas, komercdarbības formas un īpašuma piederības, kuri atbilst Nolikumā noteiktajiem kvalifikācijas kritērijiem.

### Uz Pretendentu nav attiecināmi Publisko iepirkumu likuma 8.2 panta piektajā daļā noteiktie izslēgšanas gadījumi.

### Pretendents ir reģistrēts normatīvajos aktos noteiktajos gadījumos un noteiktajā kārtībā.

### Pretendentam ir Latvijas Republikas Ekonomikas ministrijas izdota būvkomersanta reģistrācijas apliecība vai atbilstošs līdzīgas nozares institūcijas citā valstī, kurā Pretendents reģistrēts, izdots dokuments. Pretendenta piesaistītājiem apakšuzņēmējiem ir jābūt Latvijas Republikas Ekonomikas ministrijas izdotai būvkomersanta reģistrācijas apliecībai vai līdzīgas nozares institūcijas citā valstī, kur Pretendents reģistrēts, līdzvērtīgas nozīmes dokumentam, izņemot tos apakšuzņēmējus, kas veic darbus, kurus drīkst veikt uzņēmums, kuram pēc normatīvajiem aktiem un vispārpieņemtās prakses nav nepieciešams būt reģistrētam būvkomersantu reģistrā.

### Šī nolikuma 7.1 punktā noteiktās prasības attiecas arī uz personu grupas dalībniekiem, kā arī uz Pretendenta apakšuzņēmējiem vai personām, uz kuru iespējām pretendents balstās, lai apliecinātu, ka tā kvalifikācija atbilst nolikumā izvirzītajām prasībām.

## Prasības attiecībā uz Pretendenta saimniecisko un finansiālo stāvokli un iespējām veikt būvdarbus

### Pretendenta vidējais gada finanšu apgrozījums (bez PVN un apakšuzņēmējiem) dzīvojamu un/vai publisku ēku būvniecībā un/vai pārbūvē/atjaunošanā iepriekšējos trīs gados, t.i., 2013., 2014. un 2015.gadā (skaitot vidējo rādītāju no iepriekšējiem trim gadiem kopā), vai īsākā laika periodā, ja pretendents ir reģistrēts vēlāk, ir vismaz EUR 100 000,00 (bez PVN). Pretendentiem, kuri dibināti vēlāk nekā pirms trim gadiem – vidējo gada finanšu apgrozījumu aprēķinās atbilstoši tā darbības periodam.

### Pretendents, iepriekšējo piecu gadu periodā vai īsākā laika periodā, ja pretendents ir reģistrēts vēlāk, ir veicis vismaz 2 (divu) līdzvērtīgu objektu būvdarbu izpildi, t.i., veicis jaunu dzīvojamu un/vai publisku ēku koku būvkonstrukciju izbūvi un/vai esošu dzīvojamu un/vai publisku ēku koku būvkonstrukciju atjaunošanu. Objekti nodoti ekspluatācijā, par tiem saņemtas pozitīvas pasūtītāju atsauksmes.

### Pretendentam jānodrošina atbilstoši kvalificēta un pieredzējuša būvdarbu vadītāja piesaistīšana būvdarbu vadīšanā. Būvdarbu vadītājam ir jābūt izsniegtam Latvijas Būvinženieru savienības (LBS) būvprakses sertifikātam ēku būvdarbu vadīšanā vai līdzīgam nozares institūcijas citā valstī izdotam atbilstošam dokumentam.

### Nepieciešama pieredze vismaz 1 (viena) līdzvērtīga objekta būvdarbu vadīšanā, kurā veiktie darbi atbilst 7.2.2.punkta prasībām. Pieredze apliecināma ar informāciju par iepriekšējo piecu gadu laikā veiktajiem darbiem.

### Pretendentam jānodrošina atbilstoši kvalificētu un pieredzējušu tehnisko speciālistu piesaistīšana būvdarbu veikšanā, kuriem, normatīvajos aktos noteiktajā kārtībā, ir izsniegti attiecīgie sertifikāti vai apliecības visu tehniskajos projektos paredzēto būvdarbu veikšanai, tas ir:

### atbildīgā persona par darba drošību;

### atbildīgā persona par ugunsdrošību.

### Pretendentam ir tiesības piesaistīt papildus citus speciālistus, ja tā ieskatā tie ir nepieciešami pasūtījuma izpildei.

###  Piedāvājumam jāpievieno visu piesaistīto speciālistu kvalifikāciju apliecinošu dokumentu kopijas, kā arī attiecīgo speciālistu parakstīts apliecinājums par pieredzi (ja attiecināms) un pieejamību konkrētā pasūtījuma izpildei.

### Pretendentam jānodrošina būvdarbu izpildei nepieciešamā tehnika, instrumenti un cits tehniskais nodrošinājums.

### Pretendentam jānodrošina izpildīto darbu kvalitātes garantijas termiņš ne īsāks kā 36 (trīsdesmit seši) mēneši, termiņu skaitot no darbu pieņemšanas-nodošanas akta abpusējas parakstīšanas dienas.

1. PIEDĀVĀJUMA IESNIEGŠANA

## Termiņš un vieta

### Pretendentu piedāvājumi konkursam jāiesniedz personīgi vai jānosūta pa pastu līdz 2016. gada 15.augustam plkst. 1400 Kuldīgas novada pašvaldībā - 1.stāvā, Baznīcas ielā 1, Kuldīgā, LV-3301. Apmeklētāju pieņemšanas darba laiks – darba dienās no 08:00 līdz 17:00, piektdienās no 08:00 līdz 16:00.

### Saņemot piedāvājumus, Komisijas norīkota persona reģistrē tos iesniegšanas secībā. Pretendentu sarakstā norāda Pretendenta nosaukumu, tā adresi, kontaktpersonu, kā arī piedāvājuma iesniegšanas datumu un laiku. Komisija nodrošina, lai līdz piedāvājumu atvēršanai pretendentu saraksts netiktu izpausts.

### Piedāvājumus, kas nav iesniegti Nolikumā noteiktajā kārtībā vai saņemti pēc norādītā piedāvājuma iesniegšanas termiņa, neizskata un tos neatvērtus nosūta atpakaļ piedāvājuma iesniedzējam.

### Ja pretendents izvēlas nosūtīt piedāvājumu pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē, uzņemas Pretendents. Piedāvājumi, kas tiks saņemti arī pa pastu pēc noteiktā termiņa, netiks pieņemti.

### Pretendents var mainīt vai atsaukt savu piedāvājumu līdz piedāvājumu iesniegšanas termiņa beigām, ierodoties personīgi pie Pasūtītāja un apmainot vai paņemot atpakaļ iesniegto piedāvājumu. Piedāvājumaatsaukšanai ir bezierunu raksturs, un tā izslēdz pretendentu no tālākas līdzdalības konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

1. Piedāvājuma noformēšana

## Piedāvājums sastāv no šādām daļām:

* pieteikuma dalībai iepirkumā un Pretendenta atlases dokumentiem;
* tehniskā piedāvājuma;
* finanšu piedāvājuma.

## Piedāvājuma sējumā ietilpstošie dokumenti ir jāsanumurē un jācaurauklo (auklu gali jāpārlīmē un jāapzīmogo). Piedāvājumam jābūt titullapai (brīvā formā), satura rādītājam ar uzrādītām lapām.

## Piedāvājums jāiesniedz aizlīmētā un aizzīmogotā ārējā iepakojumā, uz kura jānorāda:

* Pasūtītāja nosaukums un adrese;
* Pretendenta kontaktpersonas vārds, uzvārds un tālruņa numurs;
* Pretendenta nosaukums, adrese, e-pasta adrese, tālruņa un faksa numurs;

atzīme „Piedāvājums iepirkumam „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”, Nr.KNP/2016/57”

* Piedāvājumā iekļautajiem dokumentiem jābūt skaidri salasāmiem, bez labojumiem.

## Iesniedzot piedāvājumu vai pieteikumu, kandidāts vai pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

## Piedāvājums jāsagatavo latviešu valodā un piedāvājumi pretendentiem netiek atdoti.

1. Iesniedzamie dokumenti

## Pretendenta pieteikums dalībai iepirkumā atbilstoši Pieteikuma veidlapai (1.forma) jāiesniedz kopā ar pretendenta atlases dokumentiem. Ja piedāvājumu iesniedz personu apvienība, pieteikums dalībai konkursā jāparaksta visām dalībnieku pilnvarotām personām, kas ietilpst personu apvienībā. Pieteikumam pievieno dokuments, kas apliecina pārstāvja tiesības parakstīt pieteikumu Pretendenta (personu apvienībā ietilpstošās personas) vārdā.

## Pretendenta sagatavota izziņa par pretendenta gada finanšu apgrozījumu 2013., 2014. un 2015.gadā dzīvojamu un/vai publisku ēku būvniecībā, un/vai pārbūvē/atjaunošanā (personu apvienības gadījumā attiecināms arī uz personu apvienību), ievērojot nolikuma 7.2.1. punkta prasību.

## Informācija par pretendenta piesaistītajiem apakšuzņēmējiem (ja tādi tiek piesaistīti un kuru būvdarbu vai sniedzamo pakalpojumu vērtība ir 20% (*divdesmit* *procenti*) no kopējās iepirkuma līguma vērtības vai lielāka) un personu apvienībā ietilpstošajiem dalībniekiem (ja piedāvājumu iesniedz personu apvienība), kā arī apakšuzņēmējiem nododamo būvdarbu vai pakalpojumu saraksts atbilstoši 2.formai.

## Veikto būvdarbu saraksts atbilstoši 3.formai, (personu apvienības gadījumā attiecināms uz personu apvienību). Sarakstā uzskatāmi jāizceļ tie objekti, kas atbilst Nolikuma 7.2.2. punkta prasībām, attiecīgi norādot prasīto informāciju, kā arī jāpievieno Nolikuma prasībām norādīto atbilstošo objektu nodošanas ekspluatācijā apliecinošu dokumentu kopijas.

## Būvdarbu veikšanai piesaistīto speciālistu saraksts atbilstoši 5.formai. Formā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams tehniskajos projektos paredzēto darbu veikšanai. Visu 5.formā piedāvāto speciālistu rakstiski apliecinājumi (brīvā formā) par to gatavību piedalīties Iepirkuma procedūrā un, gadījumā, ja tiek pieņemts lēmums slēgt iepirkuma līgumu ar attiecīgo pretendentu, izpildīt būvdarbu vai pakalpojumu daļu, ko tam, atbilstoši pretendenta piedāvājumam, paredzēts nodot vai uzticēt.

## Būvdarbu vadītāja un piesaistīto speciālistu kvalifikāciju apliecinošu dokumentu (sertifikātu/apliecību) kopijas (ja informācija par to nav pieejama publiski), un (ja attiecināms), Curriculum Vitae (CV) atbilstoši 4.formai, kurā norādāma arī atbilstoši Nolikumā prasītajam.

##  Tehniskā piedāvājuma dokumenti:

### Apraksts par Pretendenta piedāvātām galvenajām darbu izpildes metodēm, tehnoloģijām un būvdarbu realizācijā pielietojamām iekārtām un materiāliem, kas veido finanšu piedāvājuma materiālo bāzi. Aprakstā jāiekļauj vispārējs vides aizsardzības plāns, kurā iekļauta informācija par iespējamo negatīvo ietekmi uz vidi, kas saistīta ar būvdarbu veikšanu tieši iepirkuma objektā un attiecīgajām aktivitātēm situācijas novēršanai, ko veiks Pretendents. Papildus jānorāda informācija par plānoto būvgružu noglabāšanas vietu.

### Ja Pretendents piedāvājuma sagatavošanas laikā veic objekta apsekošanu, tad Pretendentam par to jāiesniedz rakstisks apliecinājums, atbilstoši 6.formai. Ja objekta apsekošana nav tikusi veikta, tad 6.forma piedāvājumam nav jāpievieno un tās neiesniegšana netiks vērtēta, kā Pretendenta piedāvājuma noraidīšanas iemesls.

### Būvdarbos izmantojamo iekārtu un būvizstrādājumu kvalitātes apliecinājums.

### Būvdarbos izmantojamo iekārtu un būvizstrādājumu kvalitātei jāatbilst kādam no zemāk uzrādītajiem kritērijiem:

* ja projekta tehniskajos dokumentos ir norādītas prasības attiecībā uz iekārtas, izstrādājumu vai procesu kvalitāti, apjomu, drošību, garantiju, pārbaudes metodēm, iesaiņošanu, marķēšanu, izmantojamām metodēm, nepieciešamajiem resursiem, vēlamo galarezultātu, atbilstību nozares normatīvajos aktos noteiktajām prasībām, vides aizsardzību, invalīdu piekļuves iespējām un citas pamatotas un objektīvas prasības, tad tās ir jāievēro, lai iepirkuma priekšmets atbilstu iepirkuma mērķim.
* ja projekta tehniskajos dokumentos nav konkrētas norādes par iekārtu vai izstrādājumu vai procesu izcelsmi, tad atbilstoši Latvijas Republikā būvniecību regulējošo normatīvo aktu prasībām, nodrošinot projekta prasībām atbilstošus funkcionālos un tehniskos parametrus.
* projekta izpildē pielietotajiem būvizstrādājumiem ir jāatbilst Latvijas Republikas MK noteikumiem Nr.181 „Būvizstrādājumu atbilstības novērtēšanas kārtība reglamentētajā sfērā”.

### Apliecinājums par Pretendenta rīcībā esošo būvdarbu izpildei nepieciešamo tehniku, iekārtām, instrumenti un citu tehnisko nodrošinājumu.

## Finanšu piedāvājuma dokumenti:

### Finanšu piedāvājumu Pretendents sagatavo atbilstoši Ministru kabineta 2015.gada 30.jūnija noteikumu Nr.330 „Noteikumi par Latvijas būvnormatīvu LBN 501-15 „Būvizmaksu noteikšanas kārtība”” kārtībai un noteiktām tāmju formām, ņemot vērā Nolikuma pielikumā pievienotos darbu daudzumus. Izmaksu aprēķinos iekļaujami visi paredzētie būvdarbu apjomi, izņemot pasūtītāja finanšu rezervi.

### Finanšu piedāvājumā cenas norāda Euro ar un bez PVN.

### Finanšu piedāvājuma cenās jāiekļauj visas izmaksas, kas nodrošina visa projektā paredzēto būvniecības darbu kompleksa izpildi, tajā skaitā:

* piegāžu un pakalpojumu līgumcenu, kas nepieciešama šī iepirkuma rezultātā noslēgtā būvdarbu līguma izpildei;
* darbu veikšanai nepieciešamo atļauju un saskaņojumu, darbu nodošanai nepieciešamo pārbaužu, ekspertu un kontrolējošo institūciju atzinumu saņemšanas izmaksas;
* visu ar pamatdarbiem saistīto darbu, tai skaitā, materiālu un atkritumu transporta izmaksas;
* visas izmaksas, kas saistītas ar būvdarbu veikšanu, tai skaitā, visi nodokļi, maksa par energoresursiem un komunālajiem pakalpojumiem, izmaksas par laukuma uzturēšanu kārtībā, būvgružu novākšanas un utilizācijas izmaksas, būvobjekta, savu materiālu un tehnikas apsardzes u.c. izmaksas;
* apdrošināšanas izdevumi;
* tehniskajā specifikācijā paredzēto papildus uzdevumu izpildes izmaksas u.c. izmaksas.

### Pretendenta piedāvātās tāmes katras pozīcijas vienības cenas vērtība ir nemainīga visā līguma izpildes laikā. Veicot būvizmaksu aprēķinu Pretendenta pienākums ir pārliecināties, ka būvizmaksu aprēķinā tiek iekļauti pilnībā visi projektā paredzētie darbu apjomi, aprēķinam izmantojot ne tikai darbu apjoma sarakstu, bet visu projekta dokumentāciju kopumā.

# IEPIRKUMA NORISE

## Piedāvājumu atvēršana:

### Piedāvājumi tiks atvērti 2016.gada 15.augustā plkst. 1400 Kuldīgas novada pašvaldības Mazajā zālē, 1. stāvā, Baznīcas ielā 1, Kuldīgā.

### Atvēršanas sanāksmē piedalās komisijas locekļi un nepieciešamības gadījumā arī komisijas pieaicināti speciālisti.

### Piedāvājumu atvēršanas sanāksme ir atklāta.

### Sākot piedāvājumu atvēršanas sanāksmi, tiek paziņots Komisijas sastāvs.

### Pēc komisijas sastāva paziņošanas tiek nosaukts saņemto piedāvājumu skaits.

### Komisijas priekšsēdētājs atver Pretendentu piedāvājumus to iesniegšanas secībā, nosaucot Pretendenta (uzņēmuma) nosaukumu, piedāvājuma iesniegšanas datumu, laiku un piedāvājumā izteikto kopējo cenu bez PVN.

### Kad visi piedāvājumi atvērti, piedāvājumu atvēršanas sanāksmi slēdz.

## Piedāvājumu vērtēšana

### Komisija atlasa pretendentus saskaņā ar Nolikumā izvirzītajām kvalifikācijas prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – zemāko cenu.

### Piedāvājumi tiek izvērtēti un lēmumi pieņemti Iepirkuma komisijas slēgtās sēdēs.

### Par iepirkuma uzvarētāju tiek atzīts piedāvājums, kas atbilst nolikumā izvirzītām prasībām un ir ar viszemāko cenu.

# IEPIRKUMA KOMISIJAS TIESĪBAS UN PIENĀKUMI

## Komisijas tiesības:

### pieprasīt papildu informāciju no Pretendentiem, kas piedalās iepirkumā;

### lemt par iepirkuma izbeigšanu vai pārtraukšanu;

### lemt par iepirkuma termiņa pagarināšanu;

### izvērtējot pārkāpuma būtiskumu, noraidīt piedāvājumus, ja tie neatbilst iepirkuma nolikumā izvirzītām prasībām;

### noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

### izvērtējot pārkāpuma būtiskumu, noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;

### neizvēlēties nevienu no piedāvājumiem, ja tie pārsniedz šim nolūkam paredzēto finanšu līdzekļu apmēru;

## Komisijas pienākumi:

###  Izvērtēt piedāvājumus atbilstoši Nolikuma 11.2 punktā noteiktai kārtībai;

### Pārbaudīt Pretendentu atbilstību Publisko iepirkumu likuma 8.2 panta piektās daļas prasībām, ievērojot Publisko iepirkumu likuma 8.2 panta 7.-8.daļā noteikto kārtību.

### Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 8.2 septītajā daļā noteikto kārtību.

### rakstiski informēt iepirkuma Pretendentus par iesniegto materiālu vērtēšanas gaitā konstatētām aritmētiskām kļūdām;

### 3 (trīs) darba dienu laikā pēc lēmuma pieņemšanas rakstiski informēt visus iepirkuma Pretendentus par iepirkuma rezultātiem;

### nosūtīt informatīvu paziņojumu par pieņemto lēmumu Iepirkumu uzraudzības birojam.

### piedāvājuma sagatavošanas laikā rakstiski sniegt papildus informāciju Pretendentam, kurš pieprasījumu ir iesniedzis Nolikuma 4.1 punktā noteiktajā kārtībā un publicēt šo informāciju Pasūtītāja mājas lapā Nolikumā noteiktajā termiņā.

# PRETENDENTA TIESĪBAS UN PIENĀKUMI

##  Pretendenta pienākumi:

### iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

### 3 (*trīs*) kalendāro dienu laikā, termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

## Pretendenta tiesības:

### piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā, kāda noteikta Nolikuma 4.1 punktā;

### līdz iepirkuma piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta vadītāja vai pilnvarotas personas parakstu.

### Ja Pretendents uzskata, ka ir aizskartas tā tiesības, tas ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas lēmumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

14 Pielikumi

Pielikums Nr.1 Formas

Pielikums Nr.2 Tehniskā specifikācija.

Pielikums Nr.3 Darbu apjomi.

Pielikums Nr.4 Būvprojekts.

vEIDLAPU FORMAS PRETENDENTA PIEDĀVĀJUMA SAGATAVOŠANAI

1. forma

PIETEIKUMS DALĪBAI ATKLĀTĀ KONKURSĀ

 „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75” Nr. KNP/2016/57”

|  |  |  |
| --- | --- | --- |
|  |  |  |
| sastādīšanas vieta |  | datums |

|  |
| --- |
| **Informācija par pretendentu\*** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| **Finanšu rekvizīti\*** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu (atbildīgo personu)\*** |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šo mēs apliecinām savu dalību iepirkumā „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”, Nr. KNP/2016/57”

Apstiprinām, ka esam iepazinušies ar iepirkuma nolikumu un piekrītam visiem iepirkuma noteikumiem, tie ir skaidri un saprotami, iebildumu un pretenziju pret tiem nav.

Mēs piedāvājam veikt būvdarbus objektā „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”, Nr. KNP/2016/57”, saskaņā ar iepirkuma nolikuma prasībām par summu, kura noteikta mūsu Finanšu piedāvājumā, t.i.:

|  |
| --- |
|  |
| kopējā piedāvājuma cena euro ar PVN vārdos un skaitļos |

tajā skaitā:

|  |
| --- |
|  |
| piedāvājuma cena euro bez PVN vārdos un skaitļos |
|  |
| PVN vārdos un skaitļos |

Ja mēs tiksim noteikti par iepirkuma uzvarētāju, mēs apņemamies veikt būvdarbus un pabeigt tos \_\_\_ mēnešu laikā no līguma noslēgšanas brīža.

Ar šo mēs apstiprinām, ka mūsu piedāvājums ir spēkā līdz iepirkuma līguma noslēgšanai vai paziņojumam par iepirkuma rezultātiem. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.

Ar šo apliecinām, ka visa piedāvājumā iesniegtā informācija ir patiesa.

|  |  |
| --- | --- |
| Pretendenta nosaukums\*: |  |
| Pilnvarotās personas vārds, uzvārds\* |  |
| Pilnvarotās personas amats\*: |  |
| Pilnvarotās personas paraksts\*: |  |

 Z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Ja piedāvājumu iesniedz personu apvienība kā pretendenta dalībnieki, šie lauki jāaizpilda par katru personas apvienības dalībnieku atsevišķi, kā arī papildus jānorāda, kura persona pārstāv personu apvienību šajā konkursā.*

2.forma

INFORMĀCIJA PAR PRETENDENTA APAKŠUZŅĒMĒJIEM UN PERSONU APVIENĪBAS DALĪBNIEKIEM

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Nosaukums un reģistrācijas numurs | Statuss piedāvājumā (apakšuzņēmējs, personu apvienības dalībnieks) | Juridiskā adrese | Kontakt-persona, telefons | Veicamo darbu apjoms no kopējā apjoma, % | Apakšuzņēmējam / personas apvienības dalībniekam nodoto darbu apjomi |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

 Z.v.

3. forma

PRETENDENTA UN/VAI TĀ APAKŠUZŅĒMĒJU PIEREDZE BŪVNIECĪBAS JOMĀ

REALIZĒTO PROJEKTU SARAKSTS

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Objekta nosaukums un adrese (papildus norādīt objekta raksturojošos datus – m2, ēkas funkcija u.tml.) | Piedalījies kā galvenais vai apakšuz-ņēmējs | Realizētā projekta būvniecības izmaksas,latos | Pašu spēkiem veiktais darbu apjoms, % objektā | Darbu uzsākšanas un pabeigšanas laiks (datums no – līdz) | Pasūtītāja nosaukums, kontaktpersona, tālruņa numurs |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

 Z.v.

4.forma

CURRICULUM VITAE (CV) UN PIEEJAMĪBAS APLIECINĀJUMS

Līguma nosaukums Būvdarbu izpilde „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”, Nr.KNP/2016/57”

Paredzētā pozīcija līguma izpildē:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums)

|  |  |  |
| --- | --- | --- |
| 1. Uzvārds: |  |  |
| 2. Vārds: |  |  |
| 3. Dzimšanas datums: |  |  |
| 4. Izglītība, kvalifikācija: |  |
| Izglītības iestāde | Mācību laiks (no -līdz) | Iegūtais grāds vai kvalifikācija |  |
|  |  |  |  |
| 5. Nolikuma prasībām atbilstoši veiktie darbi: |
| Darba / projekta izpildes gads | Pasūtītājs | Amats | Objekta nosaukums un adrese, raksturojošie rādītāji |
|  |  |  |  |

Ar šo, es, apakšā parakstījies, apliecinu, ka augstākminētais patiesi atspoguļo manu pieredzi un kvalifikāciju.

6. Apliecinājums par pieejamību:

Ar šo, es, apakšā parakstījies, apliecinu, ka piekrītu piedalīties iepirkumā „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”, Nr.KNP/2016/57” un gadījumā, ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pretendenta nosaukums, reģistrācijas numurs)

tiks atzīts par iepirkuma uzvarētāju un ar viņu tiks noslēgts līgums, apņemos iesniegtā piedāvājuma ietvaros izpildīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums)

pienākumus, kā arī to, ka būšu pieejams piedāvājumā norādīto uzdevumu izpildei no līguma parakstīšanas dienas līdz būvobjekta galīgā pieņemšanas - nodošanas akta parakstīšanas dienai.

|  |  |
| --- | --- |
| Vārds, uzvārds: |  |
| Paraksts: |  |
| Datums: |  |

*Ja būvdarbu vadītājs nav pretendenta vai personu apvienības dalībnieka, ja pretendents ir personu apvienība, vai apakšuzņēmēja darbinieks:*

*[Ar šo apliecinām, ka nepastāv šķēršļi kādēļ <vārds, uzvārds> nevarētu piedalīties <iepērkamā pakalpojuma nosaukums> pakalpojuma sniegšanā minētajos laika posmos, gadījumā, ja tiek pieņemts lēmums slēgt iepirkuma līgumu ar Pretendentu.*

|  |
| --- |
| *<Darba devēja nosaukums>* |
| *<Reģistrācijas numurs>* |
| *<Adrese>* |
| *<Pilnvarotās personas vārds, uzvārds, amats>* |
| *<Pilnvarotās personas paraksts>*]  |

5.forma

PRETENDENTA UN/VAI APAKŠUZŅĒMĒJU BŪVDARBU VEIKŠANAI PAREDZĒTO TEHNISKO SPECIĀLISTU SARAKSTS

|  |  |  |  |  |
| --- | --- | --- | --- | --- |
| Nr.p.k. | Specializācija vai sertificētais darbu veids | Speciālista vārds un uzvārds | Darba pieredze attiecīgajā jomā, gados  | Sertifikāta vai apliecības Nr., izdevējs  |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

 Z.v.

\_\_\_\_\_\_\_\_\_\_\_\_\_\_\_\_\_\_\_\_\_

\* Ar savu parakstu Pretendents garantē šo speciālistu piesaisti būvniecības līguma izpildei. Sarakstam pievienojami speciālistu sertifikātu vai apliecību kopijas un speciālistu rakstiski apliecinājumi par savu dalību būvdarbu izpildē.

6.forma

APLIECINĀJUMS PAR OBJEKTA APSEKOŠANU

Kuldīgā,

2016. gada \_\_\_\_\_\_\_\_\_\_\_\_\_

Apliecinām, ka saskaņā ar Kuldīgas novada pašvaldības izsludinātā iepirkuma prasībām esam veikuši objekta:

 „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”, Nr.KNP/2016/57” apsekošanu dabā.

Pretendenta pilnvarotais pārstāvis ir iepazinies ar objekta tehnisko stāvokli un veicamo darbu apjomu uz vietas objektā.

Pretendenta pārstāvis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/paraksts, vārds, uzvārds, ieņemamais amats/

Z.v.

2.Pielikums

TEHNISKĀ SPECIFIKĀCIJA

1. Iepirkuma priekšmets – “Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”.
2. Iepirkuma ietvaros paredzēts veikt būvdarbus saskaņā ar būvprojektu „Grīdu un pārseguma konstrukciju atjaunošana Kuldīgas 2. vidusskolas mācību telpās Nr. 73,74, 77 un palīgtelpā Nr. 75”.
3. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendentam ir tiesības pirms piedāvājuma iesniegšanas veikt objekta apsekošanu, par ko jāiesniedz apliecinājums atbilstoši Nolikumā paredzētajai 6.formai. Ja Pretendents uzskata, ka objekta apsekošana pirms piedāvājuma iesniegšanas nav nepieciešama, tad objekta apsekošanas apliecinājuma 6.forma nav jāiesniedz, bet tādā gadījumā Pretendentam jāņem vērā, ka tas būvniecības laikā nevarēs celt pretenziju par neatbilstoša būvprojekta vai tehniskās specifikācijas izstrādi, un papildus darbi, kuri objekta apsekošanas laikā Pretendentam, kā profesionālam būvniekam, nevarēja būt apslēpti (minētie darbi bija acīmredzami un bez to iekļaušanas tāmē pasūtījuma izpilde nav iespējama), nevar tikt uzskatīti par neparedzētiem papildus darbiem, līdz ar to, šo darbu izpildi Pretendentam būvniecības laikā būs jāsedz no saviem līdzekļiem.
4. Ieinteresētais piegādātājs par jebkuriem konstatētajiem papildus darbu apjomiem rakstiski informē pasūtītāju Nolikumā noteiktajā termiņā. Tādā gadījumā pretendentu pienākums ir sagatavot piedāvājumu atbilstoši pasūtītāja veiktajiem norādījumiem pie iepirkuma dokumentācijas, ja tādi tiks publicēti, pamatojoties uz pretendentu iesniegto pamatojošo informāciju.
5. Ja ieinteresētajam piegādātājam, izskatot būprojektu, un apsekojot objektu, ir nepieciešama papildus informācija par konstruktīvajiem risinājumiem objektā un darbu apjomiem, šo informāciju nepieciešams pieprasīt rakstiskā veidā Nolikumā noteiktā kārtībā.
6. Piedāvājumā jāietver visi iespējamie izdevumi, lai veiktu būvprojektā kartē paredzētos darbus, tehniskajā specifikācijā minētos darbus un apjomus, kā arī jāparedz visi iespējamie riski saistībā ar iespējamo izdevumu palielināšanos.
7. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (piemēram, iedzīvotāju informēšana ar preses un, ja nepieciešams, ar radio un TV starpniecību par būvdarbu gaitu un izmaiņām transporta kustībā, būvobjekta nožogošana un apgaismošana, pagaidu ceļa zīmju uzstādīšana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).
8. Pirms būvdarbu uzsākšanas iepirkumu uzvarētājam jānoslēdz vienošanās par elektroenerģijas, ūdens vai citu pakalpojumu izmantošanu būvniecības laikā. Vienošanās kopijas pirms izpilžu iesniegšanas apmaksai uzrādīt pasūtītājam un iesniegt tās kopiju.
9. Iepirkuma uzvarētājam pirms darbu uzsākšanas jābūt noslēgtam līgumam par būvgružu novietošanu speciāli šim nolūkam atvēlētos poligonos. Līgumu kopijas iesniegt pasūtītājam.
10. Pirms būvdarbu uzsākšanas iepirkuma uzvarētājam jāiesniedz paziņojums Valsts Darba inspekcijai par darbu uzsākšanu objektā. Paziņojuma kopija jāiesniedz Pasūtītājam.
11. Pretendentam finanšu piedāvājuma cenā jāiekļauj visas izmaksas, kuras saistītas ar objekta nodošanas ekspluatācijā dokumentācijas sagatavošanu.
12. Pretendentam sastādot darbu kalendāro grafiku jāņem vērā, ka laika posms, kad iestāde ir pārtraukusi darbību ir augusts. Ar 2016.gada 1.septembri, skola atsāk darbību. Būvdarbi, kuru laikā nebūtu vēlama skolēnu, darbinieku un apmeklētāju atrašanās ēkā, jāorganizē saskaņojot ar iestādes vadītāju. Darba organizācijai jābūt atrunātai darbu veikšanas projektā un tas jāsaskaņo ar iestādes vadītāju. Būvdarbu izpildes termiņš ir 2016. gada 30. septembris.
13. Tāmēs piedāvātajām izmaksu pozīcijām jābūt fiksētām uz visu Līguma izpildes laiku un tās nedrīkst pārrēķināt, izņemot Līgumā paredzētos gadījumos.
14. Pretendentam jāņem vērā, ka gadījumā, ja ar Iepirkuma uzvarētāju tiks noslēgts būvniecības līgums, tad 5 (piecu) darba dienu laikā pēc būvniecības līguma noslēgšanas būs pasūtītājam jāiesniedz visa nepieciešamā dokumentācija rekonstrukcijas darbu uzsākšanai objektā:
* apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;
* bankas izsniegta līguma saistību izpildes garantija (desmit darba dienas);
* ar pasūtītāju un Kuldīgas novada Domes Būvniecības komisiju saskaņotu darba organizēšanas shēmu, kas iekļauta Darba veikšanas projektā, kurā jābūt arī vispārējam vides aizsardzības plāna aprakstam ar informāciju par iespējamo negatīvo ietekmi uz vidi, kas saistīta ar būvdarbu veikšanu tieši iepirkuma objektā, un attiecīgajām aktivitātēm situācijas novēršanai, ko veiks Ģenerāluzņēmējs, tajā skaitā, bet ne tikai informācija par būvgružu un citu atkritumu likvidēšanu, norādot konkrētas būvgružu krautņu vietas un būvmateriālu pārstrādes pa pozīcijām atsevišķi – gruntij, akmens un betona materiāliem, kokmateriāliem, metālam, videi kaitīgiem materiāliem, piem., azbestcementa loksnēm, kā arī informācija par demontējamo būvmateriālu (koka konstrukciju, jumta seguma, fasāžu apdares, ķieģeļu u.c.) atkārtotās izmantošanas iespējām vai transportēšanu uz izgāztuvi un būvniecības laikā radušos putekļu un dubļu izplatības samazināšanu apkārtējās teritorijās.
* ar pasūtītāju un AS „Latvijas valsts ceļi” saskaņota transporta organizācijas shēma (ja nepieciešama);
* būvuzņēmēja iesnieguma kopija Valsts Darba inspekcijai par darbu uzsākšanu objektā;
* vienošanās par elektroenerģijas izmantošanu kopijas;
* vienošanās par ūdens izmantošanu kopija;
* līguma par būvgružu novietošanu uz visu būvniecības laiku kopija;
* ģenerāluzņēmēja un apakšuzņēmēju (ja tādus paredzēts piesaistīt) būvkomersanta reģistrācijas apliecību kopijas;
* atbildīgā būvdarbu vadītāja saistību raksts;
* rīkojumi par atbildīgo par darba drošību, elektrodrošību un ugunsdrošību nozīmēšanu objektā;
* būvprakses sertifikāts un citu kvalifikāciju apliecinošo dokumentu kopijas.
1. Pirms darbu uzsākšanas jāveic iedzīvotāju informēšana ar vietējās preses starpniecību (ja nepieciešams arī ar radio vai TV palīdzību) par būvdarbu termiņiem objekta būvniecības laikā.
2. Iepirkuma uzvarētājam jāveic būvobjekta nožogošana atbilstoši Darba drošības noteikumiem un jānodrošina satiksmes drošība un iedzīvotāju drošība būvniecības laikā.
3. Iepirkuma uzvarētājs regulāri plāno ar pasūtītāju darba sanāksmes objektā vai Kuldīgas novada pašvaldības telpās, kuru laikā atskaitās par padarīto, kā arī nekavējoties informē pasūtītāju par iespējamām problēmām būvniecības procesā. Sapulces vada un protokolē būvuzraugs. Sapulcēm jānotiek ne retāk kā reizi divās nedēļās. Par sapulču norises vietu un laiku pasūtītājs ar iepirkuma uzvarētāju vienojas atsevišķi.
4. Pēc līguma noslēgšanas pasūtītājs uz būvniecības laiku līdz objekta nodošanai ekspluatācijā nodod iepirkuma uzvarētājam objektu (darba fronti), parakstot attiecīgo aktu.
5. Katru mēnesi līguma izpildes laikā iepirkuma uzvarētājam par veikto darbu apjomu jāiesniedz būvuzrauga pārbaudīti un ar parakstu apliecināti būvdarbu izpildes akti, kuriem pilnībā jābūt saskaņā ar pretendenta iepirkumā iesniegtajiem finanšu piedāvājuma darbu apjomiem.
6. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku, ko apstiprina pasūtītājs pie līguma noslēgšanas. Vajadzības gadījumā pie līguma noslēgšanas iepirkuma uzvarētājam jāprecizē Darbu izpildes grafiks.
7. Avansa maksājums nav paredzēts.
8. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.
9. Pēc būvdarbu pabeigšanas iepirkuma uzvarētājam jāiesniedz pasūtītājam:
* rakstisks paziņojums par būvdarbu pabeigšanu objektā;
* tehniskā dokumentācija:
	+ segto darbu akti;
	+ būvmateriālu atbilstības deklarācijas;
1. Visa tehniskā dokumentācija jāsagatavo 2 (divos) eksemplāros – viens pasūtītājam, otrs – būvuzņēmējam.
2. Visa ar būvdarbu pabeigšanu saistītā dokumentācija Iepirkuma uzvarētājam jānodod vismaz 10 (desmit) darba dienas pirms plānotā objekta nodošanas termiņa.
3. 5 darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darba komisiju (piedalās pasūtītāja pārstāvji, būvuzraugs, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.
4. Pēc darba komisijas pozitīva atzinuma par veiktajiem darbiem objektā, ģenerāluzņēmējs iesniedz pasūtītājam nodošanas-pieņemšanas aktu, kurā ir uzrādītas objekta būvdarbu izmaksas un garantijas termiņš.
5. Iepirkuma uzvarētājam 1 (vienas) kalendārās nedēļas laikā pēc darbu nodošanas – pieņemšanas akta parakstīšanas jāiesniedz pasūtītājam apdrošinātāju izsniegtu polisi – garantijas perioda garantiju par to, ka apdrošinātājs garantē iespējamo zaudējumu segšanu 10 % apmērā no līguma cenas, Gadījumā, ja apdrošinājuma ņēmējs (iepirkuma uzvarētājs) neveic garantijas periodā atklāto defektu novēršanu. Ieturētais atliktais maksājums par Objektā izpildītajiem darbiem tiks izmaksāts tikai pēc garantijas perioda garantijas iesniegšanas pasūtītājam.
6. Pretendents nes pilnu materiālo atbildību par trešajām personām nodarītajiem zaudējumiem.